Ingerimaa kubermang

Ingerimaa kubermang oli haldusterritoorium (kubermang) Vene tsaaririigi koosseisus kuni 1710. aastani, kui see nimetati ümber Peterburi kubermanguks.

Kubermangu moodustamine
Ingerimaa ja Käkisalmi lään läks Rootsi kätte 1617 Stolbovo rahulepingu alusel. Samal ajal sai Rootsi Ingeri ka kubermanguks ja seda hakkas juhtima Narva asehaldur, kes määrati Ingerimaa kuberneriks. Kuberner resideeris Narva lossis. Uus kubermang hõlmas Ivangorodi, Jama, Koporje ja Nötteborgi lossiläänid.

1629 liideti Ingerimaa koos Narva linnaga Rootsi Läänemereprovintside Liivimaa kindralkubermanguga. 

1642 moodustati Ingerimaa kindralkubermang koos Käkisalmi lääniga. Kubermangu keskuseks sai Nyen, ent 1651 taas Narva.

Kindralkubermang lõpetas eksisteerimise Põhjasõja ajal 1703-1704, mil need alad liideti Venemaaga.

Rootsi ja Venemaa vahel Läänemerd ümbritsevate maa-alade pärast peetud Põhjasõja käigus vallutas Moskva tsaaririik pärast algset ebaedu 1704. aastaks Neeva suudme piirkonna ning vallutatud piirkonna haldamiseks moodustati 1706. aastal Ingerimaa kubermang (Ингерманландская губерня).

Kubermangu koosseisu liideti 1708. aastal Pihkva maakond, 1703. aastal asutatud Peterburi linna ümbruse maad, Schlüsselburg ning  Jamburg, Koporje, Narva maakond, Tartu maakond, Aunuse kaid, maad Onega jõe ääres (Kargopolje maakond) ja Novgorodi, Tveri linna ümbritsevad maad ning Arhangelski piirkonna lõunaosa, Volgogradi ja Jaroslavli linna ümbruse lääneosa. 

Kubermangukeskus oli kuni 1710. aastani Schlüsselburg ja pärast seda juba Peterburi. 1710. aastal nimetati ka Ingerimaa kubermang ümber Peterburi kubermanguks.

Kubermangu valitsemine

1712– Fjodor Apraksin. Eestimaa, Ingerimaa ja Karjala valitseja,
1719–1728, Aleksandr Menšikov. Peterburi, Eestimaa, Liivimaa ja Ingerimaa kindralkuberner
1728–1734, Burchard Christoph von Münnich. Ingerimaa, Soome ja Karjala kindralkuberner

Vaata ka
Ingerimaa

Viited 

Ingeri ajalugu
Peterburi ajalugu
en:Swedish Ingria